
Maghiusa sa pag-atubang sa pasismo ug 
terorismo sa reaksyonaryong estado 


UBOS SA PAGHARI NI MARCOS JR, kulang pa nga 
nag-antus na sa malupigong kahimtang ang 
katawhan, gipakuyanap sa reaksyonaryong estado 
ang pasismo ug terorismo batok sa katawhan pina- 
agi sa iyang mga reaksyonaryong pwersa nga mao 
ang Armed Forces of the Philippines (AFP), Philip- 
pine National Police (PNP), National Task Force 
(NTF)-Elcac, ug ilang mga kakonsabo. 

Gigamit ang NTF-ELCAC isip institusyon nga 
naghimo nga kunohay lehitimo ang pagkontrol sa 
militar sa sibilyan nga mga ahensya sa reaksyonar- 
yong gobyerno. Mipakuyanap kini og mga civil- 
military operations sa mga komunidad sa mag- 

uuma. Naghimo sab ang NTF-Elcac sa mga 
pamaagi sa pagpangilad ug pagpangwaring, sama 
sa Enhanced Comprehensive Local Integration 
Program (E-CLIP) aron madani sa pagsurender 
ang mga sibilyang gidudahan nga mga sakop o 
tigsuporta sa New People's Army (NPA), ug sama 
sab sa Barangay Development Program (BDP) nga 
nagsilbing tinubdan sa korapsyon sa mga opisyal 
militar ug mga burukrata. 

Ang bag-ong gideklara ni Marcos Jr nga Proc- 
lamation 404 nga kuno amnestiya para sa mga 
"kanhi rebelde" nga sakop sa CPP-NPA usa 
lamang ka malinglahong taktika sa mini nga pag- 

pasurender ug dili kini matinud- 
anon nga lakang para sa pag- 
kab-ot sa tinuod nga kalinaw. 

Sa isla sa Negros, daw guba 
nga plaka ang mga mersenaryong 
AFP ug PNP sa hinambog nga is- 
torya nga pildihon ang NPA ug 
ang tibuok rebolusyonaryong kali- 
hokan karong tuiga. Sa pagpa- 
nguna ni Visayas Command 
(VISCOM) chief Lt. Gen. Bene- 
dict Arevalo ug 3rd Infantry Di- 
vision commander MGen. Marion 
Sison, walay kinutuban ang ilang 
pagpangilad ug pagpanglingla sa 
katawhan aron masustini ang gi- 
panghambog nila nga "hapit nang 
mapildi ang NPA sa Negros." 

Gawas niining hinambog nga 
istorya, walay hunong ug mas 
mikusog pa ang pagpang-abusar 
sa AFP, PNP ug NTF-Elcac diha sa 
ilang kontra-insurhensyang kam- 
panya. Ang mga sibilyan, kung 
diin mag-uuma ang mayoriya, 
maoy nangunang mga biktima ug 
gipasanginlan nga mga sakop o 
tigsuporta sa NPA. Kuyanap ang 
militarisasyon sa kabanikanhan 
nga nagmugna og grabeng troma 
ug kalisang sa katawhan. Gihimo 
sa AFP ug PNP ang mga mangil- 
ngig nga paglapas sa tawhanong 
katungod sama sa ekstrahudisyal 
nga pagpamatay, abdaksyon, ili- 
gal nga pagdakop, pagpanglu- 
gos, pagpamomba, paturagas nga 
pagpabuto, pagpangulata, pag- 
panghulga, pagpangharas ug in- 
timidasyon. 

Tinuyo kini nga paglapas sa 
Ikaupat nga bahin, Artikulo 4, 
Numero 4 sa Comprehensive 
Agreement on Respect for Hu- 
man Rights and International 

Humanitarian Law (CARHRIHL), 
nga anaa usab sa internasyunal 
nga makitawhanon nga laye (IHL): 
"...ang sibilyan nga populasyon 
ug ang mga sibilyan trataron 
isip mga sibilyan ug adunay 
kalainan sa mga manggugubat, 
ug kuyog sa ilang mga kahima- 
nan, dili mahimong atakihon." 

Dugang pa sa Artikulo 4, 
Numero 1 niini, "kinahanglang 
hatagan og pagrespeto ang kina- 
buhi, dignidad, tawhanong ka- 
tungod, pangpulitikal nga tinu- 
ohan ug moral ug pisikal nga in- 
tegridad, ug adunay proteksyon 
sa tanang higayon ug trataron 
nga tawhanon nga walay diskri- 
minasyon sa rasa, kolor, tinuo- 
han, kasarian, natawhan, sosyal 
nga istatus ug uban pang susa- 
mang kriterya ang mga tawo 
nga hors de combat ug ang walay 
direktang papel sa gubat." 

Diha sa paggukod sa mga 
pasistang militar sa mga quota 
ug dedlayn, nabutang gyud sa 
peligro ang mga inosenteng sibil- 
yan tungod gipakaway-bili ang 
kalainan tali sa sibilyan ug mga 
Pulang manggugubat. 

Niining tuiga, miabot sa 304 
ka pagpanglapas sa tawhanong 
katungod ang nahimo sa mga 
pasistang pwersa sa AFP ug PNP 
diri sa Negros, nga mibiktima sa 
sobra sa 13,117 ka mga indi- 
bidwal (131 niini ang mga menor- 
de-edad). Kabahin kini sa 537 
ka kaso sa pagpang-abuso sa 
tawhanong katungod ug sa sobra 
38,334 nga mga biktima sa 
hugaw nga kontra-insurhensyang 
gubat sa AFP, PNP ug NTF-Elcac 
ubos sa rehimeng Marcos II. 

Karong 2023: 


304 ka bayolasyon sa 


tawhanong katungod nga 
gihimo sa mga pasistang 
pwersa sa AFP ug PNP 


13,117 ka mga biktima 


131 ang mga 


menor de edad 


Ubos sa paghari 
ni Marcos Jr sa 


isla sa Negros: 


537 ka kaso sa 
pagpangabuso sa 


tawhanong katungod 


38,834 ka mga biktima 


Nagapasalamat ang Ang Paghimakas sa mga kontribusyon nga naghimong madaugon 
niini nga isyu. Sa pagpalambo sa atong Ang Paghimakas, giawhag ang tanang tigbasa 
nga padayong mo-amot og mga balita, piktyur, istorya ug uban pang sinulat. Mangayo 
man kami sa inyong mga suhestyon ug komentaryo unsaon pa gyud palambuon ang 


atong bantalaan. 


I angpaghimakas@protonmail.com 


(W) negrosrevportal.wordpress.com 

Sa tibuok nasud: 


137 ang mga biktima sa 
ekstrahudisyal nga pagpamatay 


ilawom sa rehimeng Marcos II 


Sa isla sa Negros: 


54 ang mga kaso sa pagpamatay 
sa diin 38 ang nahitabo 
karong 2023 


Buot pasabot, 4 ang Negrosanon 
sa kada LO nga gipatay sa 
pasistang militar o 3 ka 
Negrosanon kada bulan gikan sa 
pagpungko ni Marcos Jr 


Sa tibuok nasud, 137 ang nahimong biktima 
sa ekstrahudisyal nga pagpamatay ubos sa rehi- 
meng Marcos II. Diri sa Negros, 54 ang maong 
mga kaso, kung diin 38 ang nahitabo niini lang 
2023. Buot ipasabot, upat ang Negrosanon sa 
matag 10 nga gipamatay sa pasistang militar, o 
sa laing pagkasulti, tulo ka Negrosanon ang gi- 
pamatay matag bulan sukad sa paglingkod sa 
poder ni Marcos Jr. 

Pinaagi sa mainstream ug social media, nag- 
pakuyanap og mga mini nga impormasyon ang 
AFP, PNP ug NTF-Elcac sa ila kunohay nga mga 
kadaugan. Kuyanap ang ilang pagpamakak aron 
itago ang ilang mga krimen. Sa 38 ka mga biktima 
sa ekstrahudisyal nga pagpamatay, 11 ka mag- 
uuma ug walo ka hors de combat ang gipagawas 
nga kuno mga kaswalti sa 20 ka mini nga engkwen- 
tro niining tuiga. Kini ilang gihimo aron taguon 
ang ilang mga misencounter, paturagas nga pag- 
pamusil, pakyas nga pagpatay, iligal nga pag- 
aresto, iligal nga pagpriso, pagpangulata, pag- 
pamomba ug paglapas sa tawhanong katungod sa 
mga hors de combat. 

Labing tataw niining mga kaso ang pag-abdak 
ug pagpatay sa peace consultant sa National 
Democratic Front of the Philippines (NDFP) nga si 

@ Abductions 
@ Other Human Rights Violations 


Rogelio Posadas niadtong Abril, pagpusil-patay 
sa lima ka hors de combat (diin usa ani ang 6-ka- 
bulan nga mabdos) ug usa ka traysikol drayber sa 
Brgy. Tabugon, Kabankalan City, Negros Occi- 
dental niadtong Setyembre, ug ang pagpatay sa 
magtiayong mag-uuma sa Brgy. Canlusong 1, E.B. 
Magalona, Negros Occidental niadtong Oktubre. 

Sa pikas bahin, walay kaulaw nga gipahid sa 
94th IB ngadto sa NPA ang ilang brutal ug ma- 
pintas nga pagpatay sa pamilya Fausto (ang 
magtiayon ug ang ilang duha ka menor-de-edad 
nga anak) didto sa Himamaylan City, Negros Oc- 
cidental niadtong Hunyo. Apan dili mailad niini 
ang katawhan, tungod mga biktima sa pag- 
pangharas sa 94th IB ang nahisgutang pamilya, 
sa wala pa sila gimasaker. 

Midaghan ang mga kaso sa pagpang-abdak 
sa mga sibilyan niining tuiga. Padayon nga gi- 
pangita sa ilang pamilya silang Lyngrace Mar- 
turillas ug ang duha ka drayber sa habal-habal, 
nga mga kuyog ni Posadas nga gipang-abdoak ni- 
adtong Abril. Responsable usab ang militar sa 
pagdagit kang Deah Lopez sa Sipalay City, 
Negros Occidental ug usab, sa pagpatay sa iyang 
kauban nga drayber sa traysikol niadtong 
Setyembre. 


Kuyanap ang militarisasyon sa mga komunidad 
sa kabanikanhan ug kontrolado sa militar ang 
paglihok sa katawhan. Pugos silang gipagiya sa 
mga operasyong militar. Nakasinati sab sa pag- 
pangulata ug iligal nga pag-aresto ang mga mag- 
uuma, ug gibutang-butangan sila og mga kaso sa 
mga reaksyonaryong pwersa sa estado. Karong 
tuiga, 24 ka mag-uuma ang iligal nga gidakop sa 
pasistang militar, ug pito niini mga senior citizen. 
Ang mga bulan sa Hulyo ug Agosto ang dunay 
labing daghang pagpang-aresto sa mga mag-uuma. 

Nabutang sa peligro ang kinabuhi sa kataw- 
han tungod sa pagpanaka-saka sa militar ug pag- 
pangransak niini sa ilang puy-anan ug iligal nga 
pagpanguha sa militar sa ilang mga kabtangan. 
Apektado ang panginabuhian sa mga mag-uuma 
tungod sa dugay'ng pag-istar sa militar sa ilang 
kabalayan, eskwelahan, kapilya, tribal hall sa mga 
Indigenous People, mga gym ug barangay hall. 

Sustenido ang pagpangharas ug pagpang- 
redtag sa mga tropa sa 94th, 15th ug 47th IB sa 
mga sakop sa mga asosasyon sa mag-uuma sa 
Kabankalan City ug Cauayan, Negros Occidental. 
Mao usab ang ginahimo sa 11th IB sa mga organi- 
sasyon sa mag-uuma sa Sta. Catalina ug Siaton 
sa Negros Oriental. Sa norte nga bahin sa 
Negros, biktima usab sa pagpanghilabot o direk- 
tang pagkontrol sa 79th IB ang mga kooperatiba 
sa mag-uuma. Iligal nga gipang-aresto ang mga 
lider-masa ug gibutang-butangan og mga kaso. 

Sa kasyudaran, gipang-redtag ug gipang- 
sarbeylans sa mga pwersa sa reaksyonaryong es- 


tado ang mga aktibista, kabatan-onan-estudyante 
ug progresibo nga han-ay sama sa community 
workers sa Paghidaet sa Kauswagan Develop- 
ment Group (PDG). 

Ang paglunsad sa Retooled Community Sup- 
port Program (RCSP) sa mga komunidad sa 
kabanikanhan kabahin sa triad operations sa AFP 
nga naghimo sa pagpaniktik sa lihok sa lumu- 
lupyo, ug usab pagpangilad kanila. Aron mahi- 
mong suod sa mga residente, ilabina sa mga 
kabatan-onan, naglunsad ang 94th IB og mga 
bayle ug liga sa Himamaylan City. Apan luyo niini, 
naghimo sila'g pagpanghimulos, ilabina sa kaba- 
bayen-an. Gani, biktima sa pagpanglugos sa 
nahisgutang militar ang duha ka babaye (diin usa 
nila ang menor-de-edad) niadtong Agosto. 

Karong tuiga, walay kukaluoy nga gibiktima 
sa mga operasyong militar ang mga bata. Labing 
tataw niini ang pagpatay sa duha ka menor-de- 
edad nga kabataan sa pamilya Fausto. Si Marx 
Cairo Salino, anak sa magtiayong Pulang mang- 
gugubat, tulo na ka tuig nga hostage sa pasistang 
79th IB, ug tua pa gihapon sa kustodiya sa De- 
partment of Social Welfare and Development 
(DSWD) sa Escalante City, Negros Occidental. Sa 
southeast nga bahin sa Negros, padayon nga gi- 
pangita sa 11th IB ang usa ka anak sa NPA, ug 
gipatungan og reward money ang bata. 

Daku nga kalapasan sa internasyunal nga 
makitawhanong balaud ang dili pagrespeto sa 
katungod sa mga kababayen-an ug kabataan. 
Sumala sa Declaration on the Protection of Wo- 

men and Children in Emergency Conflict sa 
United Nations General Assembly niadtong 
Disyembre 14, 1974, giila nga krimen ang "tanan 
nga porma sa pagsumpo ug mapintas ug dili 
makitawhanong pagtratar sa kababayen-an ug 
mga bata, lakip na ang pagpriso, pagtortyur, 
pagpusil, dinaghang pagpangdakop, kolektibo nga 
pagsilot, pagpangguba sa puy-anan ug pinugos 
nga pagpabakwit, nga gihimo sa mga pwersang 
belligerent (o pwersang nagalunsad sa gubat nga 
nagasubay sa internasyunal nga balaud ug maki- 
tawhanon nga kondukta sa pakiggubat) sa dagan 
sa mga operasyong militar..." 

Gigamit sa rehimeng Marcos II ang pasismo 
ug terorismo batok sa katawhan aron panalipdan 
ang nagharing hut-ong. Sa pagpa-itoy-itoy niini 
sa imperyalistang US, dugang nga gipursigi sa re- 
himen ang mga neoliberal nga gimbut-an nga 
nagpabor sa interes sa mga dagkung kumprador 
ug dagkung agalong yutaan, sa pakigkunsabo sa 
mga burukrata kapitalista. Kuyanap ang pagmina 
sa kabukiran, pagpangilog og yuta pinaagi sa 
reklasipikasyon ug kumbersyon sa mga kayutaan, 
reklamasyon sa mga kabaybayonan, ug pribati- 
sasyon sa mga pangpublikong yutilidad, ug uban pa. 

Ang metodikal nga paggamit sa kapintas aron 
panalipdan ang pang-ekonomiyang interes sa 
nagharing hut-ong ug sa amo niining US, usa ka 
tataw nga kinaiya sa himalatyon nga nagharing 
sistema. Sa paggrabe sa krisis, gidahom nga mas 
mosamot pa gyud ang krimen sa reaksyonaryong 


estado, ilabina nga nagaandam ang US og gubat 
tali sa imperyalistang kaatbang niini nga China. 

Kinahanglan nga hiniusang atubangon sa kataw- 
han ang pasismo ug terorismo sa reaksyonaryong 
estado. Kinahanglang ibutyag ang mga brutal nga 
krimen sa AFP, PNP ug NTF-Elcac, ug batokan 
ang militarisasyon sa kabanikanhan. Angayang 
iduso sa katawhan ang ilang tawhanon ug de- 
mokratikong katungod aron mahunong na ang 
kultura sa impunidad, nga maoy sistematikong 
ginahimuslan sa AFP, PNP ug NTF-Elcac. Kina- 
hanglang ipanawagan ang pagwagtang sa NTF- 
Elcac ug pagbasura sa Memorandum Order 32 ug 
sa Anti-Terror Law. Kinahanglang batokan ang 
mga proyekto nga makadaut sa kinaiyahan ug 
makaguba sa panginabuhian. 

Kinahanglang ipanawagan ang subling pag- 
pabalik sa negosasyong pangkalinaw tali sa NDF 
ug Gobyerno sa Republika sa Pilipinas (GRP). 
Aron makab-ot ang makatarunganon ug malung- 
tarong kalinaw, kinahanglan nga magmatinud- 
anon sa pagsulbad sa mga gamot-hinungdan sa 
nagtunhay'ng armadong panagsangka sa nasud. 

Sa samang higayon, kinahanglang pakusgon 
sa NPA, ubos sa pagpangulo sa Partido, ang 
gubat sa katawhan, kuyog ang masang gidaug- 
daog ug gipahimuslan. Kinahanglan nga mahimong 
mamugnaon ug pursigidong iduso ang armadong 
pakigbisog, rebolusyong agraryo ug pagtukod sa 
baseng masa aron atubangon ang mihait ug despe- 
radong pagpangataki sa reaksyonaryong estado. P 


2 ka mag-uuma, 

gipatay sa mini nga engkwentro 


SA BULAN SA NOBYEMBRE, DUHA 
ka sunod-sunod nga mga mini 
nga engkwentro ang gihimo sa mga 
tropa sa AFP. Duha ka mag- 
uuma ang gipamatay sa 15th IB 
ug duha ang iligal nga giaresto 
sa 94th IB subay sa mga pasa- 
ngil nga kuno mga sakop sa NPA 
ang mga biktima. 

Brutal nga gipatay sa mga 
tropa sa 15th IB sila si Warren 
Cadarin ug Jovy Moreño sa Sityo 
Cambago, Brgy. Yaoyao, Cauayan, 
niadtong Nobyembre 7. Gipaga- 
was sa maong militar nga mga NPA 
sila nga napatay sa engkwentro. 

Gi-abdak si Cadarin sa mga 
sundalo sa 15th IB, sa dihang 
nanguling siya sa ilang lugar sa 
Sityo Indangawan, Brgy. Manlu- 
cahoc, Sipalay City, niadtong 
Nobyembre 4. Pagkasunod adlaw, 
nangayo ang iyang pamilya og 
tabang sa barangay ug sa usa ka 
lokal nga istasyon sa radyo. Na- 
kurat na lamang sila sa dihang 
gipasanginlan si Cadarin nga usa 
ka NPA nga namatay sa kuno eng- 
kwentro sa lungsod sa Cauayan. 
Samtang, si Morefio usa ka yanong 
mag-uuma nga taga Brgy. Ag- 
boy, Candoni, Negros Occidental. 

Sa ikaduha nga insidente, 
Nobyembre 8, alas 8:00 sa buntag, 
nagpataka og pabuto sulod sa 
usa ka oras ang mga sakop sa 
94th IB didto sa suba sa Sityo 
Pisok, Brgy. Buenavista, Hima- 
maylan City. Gipagawas niini nga 
ilang nakaengkwentro ang mga 
NPA sa maong lugar. 

Apan, imbis nga engkwentro, 
gipangdakop sa 80 ka mga sakop 
sa 94th IB sila si Joel Casusa, 
sobra 40 anyos ang pangidaron, 
ug si Jenny Radles, sobra 50 
anyos ang pangidaron, ug gi- 
pangdala ang duha sa kilid sa 
suba sa nasambit nga sityo. Gi- 
interogar ug gihadlok sila sa 


maong mga militar. Kanhing tsir- 
man sa Kauswagan sang Mangu- 
nguma sa Barangay Buenavista 
(KMB) si Casusa, samtang akti- 
bong sakop sa maong asosasyon 
si Radles. Ikaduha na ni nga higa- 
yon sa pagdakop kang Casusa 
sukad 2019. Na-dismiss ang 
butang-butang nga kaso batok 
kaniya tungod sa kakulang sa 
ebidensya. 

Sa Central Negros, gipang- 
saka niadtong Nobyembre 13, 
sa mga tropa sa 62nd IB, ang 
tagsa-tagsa ka balay sa duha ka 
pamilya sa mag-uuma sa bukiron 
nga barangay sa lungsod sa Binal- 
bagan, Negros Occidental. Gisus- 
petsahan sila nga mga tigsuporta 


- 

sa NPA. 

Pugos nga gisulod sa usa ka 
platun nga pwersa sa 62nd IB 
ang balay ni Maximo Cañete sa 
Sityo Tangkuban, Brgy. Amontay. 
Gikumpiska ang ilang handheld 
radio ug selpon. Gihadlok sila 
nga patyon kung dili motug-an 
sa nahimutangan sa NPA. 

Sa mao gihapong adlaw, 
pugos nga gisulod ang balay ni 
Melvin Vilando sa Sityo Omot, 
Brgy. Santol, ug gipaangkon sila 
nga nagasuporta sa NPA. 

Samtang, pugos nga gipa- 
giya si Carlo Garde, usa ka mag- 
uuma, sa mga operasyong militar 
sa 62nd IB sa lugar. 

Ingon man, miabot sobra sa 

150 ka tropa sa 62nd IB ang gi- 
pahimutang sa Guihulngan City 
ug Vallehermoso, Negros Oriental, 
ug sa La Castellana, Negros Oc- 
cidental. Gipangsaka sa maong 
mga militar ang kabalayan sa mga 
mag-uuma, gipang-imbistigar sila 
kalabot sa presensya sa mga NPA, 
ug pugos nga gipaangkon nga 
mga sakop o tigsuporta sa NPA. 
Gihimo kini sa mga sakop sa 
62nd IB niadtong Nobyembre 21 
ug 22 sa mga sityo sa Bandera- 
han, Amumuyong ug Cambaogon 
sa Brgy. Trinidad, mga barangay 
sa Calupaan ug Hilaitan, nga pulos 
mga sakop sa Guihulngan City. 
Mao gihapon ang gihimo sa mga 
militar niadtong Nobyembre 23 
sa Sityo Mampayao, Brgy. Ma- 
langsa, sa Sityo Mapun-as, Brgy. 
Guba, ug Brgy. Molobolo, nga 
tanan sakop sa lungsod sa Valle- 
hermoso; ug ang mga sityo sa 
Brgy. Mansalanao, La Castellana, 
niadtong Nobyembre 27. 


Niadtong Nobyembre 24 kutob 
27, gipangpuy-an sa mga sakop 
sa 62nd IB ang mga eskwelahan 
ug kabalayan sa mag-uuma sa 
Brgy. Basak, Tacpao, Bulado ug 
Binobohan, nga mga sakop sa 
Guihulngan City, samtang gipuy- 
an sa mao gihapong militar ang 
barangay hall sa Brgy. Mansa- 
lanao, La Castellana, niadtong 
Nobyembre 27. 

Duha ka higayon nga giadtoan 
sa mga sakop sa 62nd IB ang 
pamilya Garsula sa Sityo Patag, 
Brgy. Riverside, Isabela, Negros 
Occidental, niadtong kagab-ihon 
sa Nobyembre 23, ug usab, sa 
buntag sa Nobyembre 24. Gi- 
pasanginlan sila nga mga tig- 
suporta sa NPA. 

Sa unang insidente, nakasi- 
bilyan ang mga sundalo sa 62nd 
IB ug nagpakaaron-ingon nga mga 
NPA, ug gikumpiska gikan sa 
maong pamilya ang P2,000 nga 
kwarta. Sa ikaduhang insidente, 

giransak sa maong militar ang 
gipuy-an sa pamilya Garsula, 
gipang-ukay ug gipangkuha ang 
ilang mga gamit, lakip na ang 
wala matino nga kantidad sa 
kwarta. 

Sa lungsod sa La Castellana, 
hapit dili na makalihok si Don- 
don Dandoy, usa ka mag-uuma, 
human kini gikulata sa mga tropa 
sa 62nd IB, niadtong Nobyem- 
bre 29 sa buntag, sa Sityo Burag- 
wak, Brgy. Manghanoy, sa mao 
gihapong lungsod. 

Pugos nga gisaka sa mga 
sundalo sa 62nd IB ang puy- 
anan sa mag-uuma nga si Junior 
Mohaya, usa ka senior citizen, 
niadtong Nobyembre 29, sa Sityo 
Mandayao-4, Brgy. Kamandag, 
La Castellana. Sa mao gihapong 
adlaw, nanakasaka sab kini sa mga 
kabalayan sa mga mag-uuma sa 
proper sa Brgy. Budlasan, Can- 
laon City, Negros Oriental. AP 


Bayani sang Rebolusyon 


ni Ka Reb Malaya 


| Ginakabig nga mga baganihan sang katilingban 
Bangud sa ila kinaalam kag kapisan 

Paagi sa pagtikad sa lapad nga kadutaan 

X Mabuhi ang pumuluyo sa bilog kalibutan. 


Sa ila kusog pangabudlay nakasandig, pag-uswag 
sang katilingban 

Para ekonomiya sang pungsod, may kauswagan 
Sa sina, ang pangabuhi may kasulhayan 

Kag indi mag-antus sa gutom ang katawhan. 


Sila ang sahing mayorya sa katilingban 


Ginakabig bilang pwersa nga sandigan 
Mga mangunguma nga ginpigos kag ginhimuslan 
Sang sistemang malapyudal kag malakolonyal nga 


katilingban. 


Ang ini nga sistema, amo ang nagapaantus sa ila 
Sa malawig nga panahon, nakagapos sa kadena 
Sa duguon nga kamot sang agalon may duta 

Nga kakunsabo ang dalagkong kapitalista. 


Apang kadenang gapos, handa nga bugtuon 
Para lang nga makaluwas sa pagkaulipon 
Batok sa reaksyunaryong estado nga hakog sa 
gahom 

Labi na sa agalong may duta nga mga sakon. 


Apang mangunguma, maisog nga nanindugan 
Handa ipakigbato, duta nga pangabuhian 
Namuklat, nag-organisa kag nagmartsa 
dululongan 

Agud demokratikong kinamatarung sa duta, 
pakigbatoan. 


Imbis duta nga ulumhan, nangin biktima sang 
militarisasyon 

Gamit ang militar, ginwasak, napundar nga 
progresibong organisasyon 

Nangin biktima sila sa pagpangsalbeyds, 
abdaksyon 

Kag pagpangmasaker sa sibilyan, sang mga walay 
balatyagon. 


Agud tabunan, kasal-anan kag kabutigan 
Gipalapnag na NPA kuno ang target sang mga 
pasistang butigon 

Pamilya sang biktima, pilit nga pasugiron 

Sa mga imbento nga estorya batok sa 
rebolusyonaryong organisasyon. 

Apang indi mintras magpadayon ang ila 
kalakasan 

Kusog sang mangunguma, handa makig-away kag 
manindugan 

Ipakigbato ang tunay nga reporma sa kadutaan 
Kag pagwasak sang pyudalismo sa kaumahan. 


Sa diin paghari sang monopolistang agalon, 
kumprador, wasakon 

Ibasura ang liberalisasyon sa agrikultura nga 
mapang-ulipon 

Pinaagi lamang sa pagpasulong sa armadong 
rebolusyon 

Halin sa kaumahan pakadto sa kasyudaran nga 
pagpasulong. 


Mga mangunguma, bayani kamo para sa 
demokratikong rebolusyon 

Nagapangunang pwersa para kahilwayan 
maangkon 

Katimbang ang mamumugon sa pagpundar sang 
pungsodnon industriyalisasyon 

Agud sosyalismo nga handom, maangkon sa 
palaabuton. fP 


